Ritratt: Unsplash .td_uid_2_6189134b99631_rand.td-a-rec-img{text-align:left}.td_uid_2_6189134b99631_rand.td-a-rec-img img{margin:0 auto 0 0} Il-Kelliem Ewlieni tal-Partit Nazzjonalista Peter Agius qal li għandu jitnieda pjan biex jitnaqqsu l-cables u l-arbli tad-dawl fl-irħula Maltin. Hu qal dan f'konferenza stampa flimkien mal-kandidat Clifford Zahra Fenech fejn intqal li dawn il-cables u arbli qed ikerrħu l-irħula Maltin. Agius fakkar li fil-Manifest Elettorali tal-2017 tal-Partit Laburista, kien imwiegħed li se jitneħħew l-arbli tad-dwal u l-cables żejda minn mal-faċċati tad-djar. Minflok dawn, kien propost li dawn il-cables jitpoġġew f'culverts taħt il-bankini. Mhux talli hekk, talli fin-nefqa ta' €400 miljun f'toroq, il-Gvern Laburista tilef l-okkazzjoni li jippjana x-xogħol tat-toroq b'mod li jitlestew culverts taħt l-art fejn jistgħu jiġu l-cables," argumenta Agius. Hu qal ukoll li l-Gvern naqas milli joħroġ b'inċentiva biex fil-bini ġdid mis-settur privat, is-sidien jkunu jistgħu jibnu culverts biex idaħħlu l-cables fihom. Agius qal li hija ironika li l-Gvern injora waħda mill-wegħdiet elettorali tiegħu stess u li dan huwa każ ieħor fejn il-PL "iwiegħed affarijiet li jidhru sbieħ iżda jinsihom ftit ġranet wara l-elezzjoni". Intant, Zahra Fenech qal li hija ħasra kbira li waqt li għaddej tant xogħol fit-toroq, ma sarx pjanar serju biex jissebbħu t-toroq billi jitpoġġew il-cables taħt l-art. "Dan juri n-nuqqas ta' pjanar serju mill-Gvern Laburista li bħal ma issa huwa magħruf minn kulħadd, fil-qasam tal-enerġija, ħaseb għall-kuntratti miljunarji li jgawdu minnhom tal-qalba biss iżda traskura l-bżonnijiet tal-familji Maltin u Għawdxin," stqarr Zahra Fenech. Huma wegħdu li jekk jiġi elett fil-Gvern, il-PN se jkun iwettaq din il-'wegħda miksura' tal-PL u jibda proċess gradwali fejn kull binja ġdida jkollha sistema ta' culverts fejn jitpoġġew il-cables. Ġie propost ukoll li jinbnew bankini ġodda fl-irħula li jkunu amalgamati mal-culverts bil-cables. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6189134b99aa0_rand.td-a-rec-img{text-align:left}.td_uid_3_6189134b99aa0_rand.td-a-rec-img img{margin:0 auto 0 0}